[{"text_idx": "#000001", "text": "Kes juba pikemalt minu blogi ja\u0308lginud, teavad Ga\u0308tly Su\u0308nnipa\u0308evajooksust \ud83d\ude42 See sai alguse aastal 2011, mil otsustasin oma su\u0308nnipa\u0308eval joosta 30km. Tol hetkel ei olnud ma rohkem kui 21,1km(poolmaraton) jooksnud ja 30km oli pa\u0308ris hulljulge ettevo\u0303tmine. Jooksin selle mo\u0303nusa enesetundega la\u0308bi, ta\u0308pset lo\u0303puaega isegi ei tea sest siis ei olnud mul veel pulsikella aga nats u\u0308le kolme tunni see aeg tuli."}, {"text_idx": "#000002", "text": "Nu\u0308u\u0308d siis ootas ees neljas su\u0308nnipa\u0308evajooks, kui eelmised kolm korda oli distants 30km siis sellel aastal venitasin selle maratoni distantsiks. Teadagi miks \ud83d\ude42"}, {"text_idx": "#000005", "text": "Va\u0308ga palju ei pidanud siiski mo\u0303tlema, otsustasime, et ko\u0303ige lihtsam on joosta jaanuari maratoni ringi(4,2km) ehk siis tiirutame u\u0308mber minu kodu \ud83d\ude42 See rada meeldis meile ko\u0303igile ja keegi vastu ei vaielnud. Siinkohal ra\u0308a\u0308gin siiski ainult endast ja Kristist sest K1 otsustas seekord jooksust eemale hoida ja finis\u030ciks kohale tulla \ud83d\ude09"}, {"text_idx": "#000007", "text": "Kristi oli 8:30 minu juures ja esimese asjana otsisime netist negative spliti valemi va\u0308lja, sisestasime sinna oma lo\u0303puaja, mis tuli meil mo\u0303lemil justkui u\u0308hest suust-4:15 ja tabel andis meile kilomeetri tempod. Me tegime endale tempo ja\u0308lgimise lihtsamaks ja kirjutasime paberile viie kilomeetri kaupa tempo vahemiku."}, {"text_idx": "#000009", "text": "Esimeseks ringiks ja\u0308tsin jaki peale aga see oli to\u0303esti ainult u\u0308heks ringiks, edasi oli troopika!Esialgu(esimesed 5km) tuli hoida tempot 6:25-6:30, mis tundus nii naljakas, kuidas me jookseme nii aeglaselt \ud83d\ude1b aga kuna siht oli silme ees- negative split, siis hoidsime ennast tagasi ja pu\u0308u\u0308dsime tempot hoida."}, {"text_idx": "#000010", "text": "Tempo hoidmine osutus aga ta\u0308itsa omamoodi absurdseks, Kristi kell na\u0308itas 5:20, minul 7:30, no ikka ulmelised vahed. Ok, natuke hiljem muutusid tempod sarnasemaks aga vahed olid ikka sees, ei teadnudki kelle kella ja\u0308rgi nu\u0308u\u0308d joosta.Meile oli see igaljuhul ta\u0308iesti uus maailm- iga paari sekundi ja\u0308rel vaadata kella ja avastada, et ossaaa vale tempo, nu\u0308u\u0308d tuleb kiirust lisada, nu\u0308u\u0308d nats alla vo\u0303tta jne. No ta\u0308itsa ebanormaalne! \ud83d\ude42"}, {"text_idx": "#000011", "text": "Esimese ringi lo\u0303pus avastasime, et mo\u0303ne kuuga on ring ka kokku kuivanud sest meie saime ringi pikkuseks vaid 3,8 km, mis ta\u0308hendas, et pidime igal ringil 400m juurde hankima.Tegime siis mo\u0303ned pisikesed lisaringid igale suurele ringile juurde, lisaks peale joogipunkti auring ka u\u0308mber maja \ud83d\ude42Valmis oli tehtud energiajook, lisaks oli laua peal ka vesi ja igaksjuhuks ka energiageel."}, {"text_idx": "#000012", "text": "Esimene, teine, kolmas ring aina lobisesime, tempo oli ju sellessuhtes ideaalne. Ko\u0303ik kulges plaanipa\u0308raselt, ko\u0303ik oli ilus ja kaunis, olime enda u\u0308le uhked \ud83d\ude42 Ilusti olime suutnud hoida tempot, mis ja\u0308rjest ja ja\u0308rjest kiirenes.Ega esialgu ei osanud midagi arvata ega loota, ootasime vaid poolmaratoni la\u0308bimist."}, {"text_idx": "#000014", "text": "Kuues ring oli ka\u0308sil ja tunne oli va\u0308ga hea, tempo ja\u0308tkuvalt kiirenes ja pu\u0308sisime ilusti graafikus. Ringilt tulles ikka va\u0308ike jook ja mina kasutasin isegi geeli.A\u0308kki andis Kristi kell teada, et aku saab kohe tu\u0308hjaks, ei la\u0308inud viit minutitki mo\u0308o\u0308da kui minu kell tegi sama ohtliku helina. Ei ole vo\u0303imalik!Kas to\u0303esti saavad meie mo\u0303lema kellad u\u0308heskoos tu\u0308hjaks ja meil samalajal plaanis negative split teha?Olukord kus ilma kellata on va\u0308ga raske midagi head korda saata \ud83d\ude41Ega midagi, jookseme seni kuni kellasid jagub....ei tulnud mingit head mo\u0303tet ka pa\u0308he. Kristi mo\u0303tles, et paneb kella vahepeal laadima aga lo\u0303ppkokkuvo\u0303ttes me siiski loobusime sellest."}, {"text_idx": "#000015", "text": "Seitsmes ring oli poole peal kui Kristi ja\u0308i seisma, ko\u0303ht la\u0308ks krampi. Mis edasi? Jooksen, ei jookse? Tuhat mo\u0303tet peas, tempo oli hea....Kristi ho\u0303ikas, et ma edasi jookseksin ja nii ma la\u0308ksin, tempo pu\u0308sis 5:50 kanti, mo\u0303tlesin, et kiman ruttu-ruttu koju ja saadan tu\u0308tre Kristile joogiga vastu."}, {"text_idx": "#000017", "text": "Jooksin Kristile vastu ja tegin ettepaneku lo\u0303petada, 30km on ka ilus number ja ku\u0308ll ma selle 42km ka ja\u0308rgi jo\u0303uan teha. Millepeale Kristi lubas siiski edasi pingutada ja proovida ring ringi haaval vo\u0303tta. Kuigi nu\u0308u\u0308d oli Kristil probleem hoopis jalas ja ma na\u0308gin, et tal oli valus ja jalal oli raske jooksusammu teha. Kurb oli Kristit vaadata.Olime nats u\u0308le kilomeetri kaheksandat ringi jooksnud kui Kristi hakkas ko\u0303ndima, jalg ei teinud enam u\u0308ldse koosto\u0308o\u0308d. Nii me ko\u0303ndisime koos kaheksanda ringi lo\u0303puni.Kuskil seal vahepeal andis ka kell lo\u0303plikult otsad, viskas pildi eest."}, {"text_idx": "#000018", "text": "Kindel oli see, et Kristi edasi joosta ega isegi ko\u0303ndida ei suuda. Kristi arvas, et a\u0308kki K1 on kohale tulnud ja teeb minuga siiski kaks viimast ringi kaasa ja saab maratoni ikkagi kirja.Kodu juurde jo\u0303udes selgus, et ei olnud K1 veel kohal, seega otsustasin, et lo\u0303petame koos Kristiga jooksu siin ja kohe. La\u0308ksime tuppa, istusime maha ja lasime jalgadel puhata. Vo\u0303tsin ko\u0303ne K1-le."}, {"text_idx": "#000019", "text": "Tegin siis K1-le ka kiire u\u0308levaate, millepeale ta mind kohe edasi jooksma utsitas, mine, mine jookse need kaks ringi otsa ja maraton tehtud. Ega ma siis kaua ei mo\u0303elnud, vaatasin Kristile otsa, ei tahtnud teda ka u\u0308ksi ja\u0308tta. Pakkusin varianti, et a\u0308kki talle rattaso\u0303it sobib, et tuleks ikkagi koos minuga maratoni la\u0308bima. Ratas sobis Kristi jalale palju rohkem kui ko\u0303ndimine ja nii me koos la\u0308ksime kahele viimasele ringile."}, {"text_idx": "#000020", "text": "Pa\u0308ike ko\u0303rvetas juba nu\u0308u\u0308d pa\u0308ris parajalt. Kellast ega tempost polnud o\u0303rna aimugi, tempo ei olnud enam nagunii prioriteet aga kella ei taibanud ku\u0308ll toas vaadata, et mis see lo\u0303puaeg vo\u0303iks tulla. Teadsin vaid seda, et alustasime hommikul u. poolteist minutit enne kella u\u0308heksat. Selle ja\u0308rgi sai siis enam-va\u0308hem lo\u0303puaja teada."}, {"text_idx": "#000021", "text": "Viimane ring oli ja\u0308a\u0308nud ja tunne oli u\u0308llatavalt hea, jo\u0303udsime Kristiga vahepeal arutada ka seekord tegemata ja\u0308a\u0308nud negative splitist, algus oli ju ilus ja tempo sobis, ei tea kas oleks lo\u0303puni sobinud, jo\u0303udnud. Eks see tuleb kunagi teinekord va\u0308lja selgitada. Aga niimoodi kella ja\u0308lgida iga natukese aja tagant, ei meeldi mulle kohe u\u0308ldse."}, {"text_idx": "#000022", "text": "Igaljuhul lo\u0303ppu me jo\u0303udsime- koos \ud83d\ude42Vahet ei ole, et u\u0308ks jalgadel, teine ratastel. Ga\u0308tly Su\u0308nnipa\u0308evajooksul on ko\u0303ik lubatud \ud83d\ude09"}, {"text_idx": "#000023", "text": "Ka K1 oli kohale jo\u0303udnud ja vo\u0303ttis maratoonarid ro\u0303o\u0303musuiselt vastu. Ku\u0308sisin kohe, et mis kell on, et teada saada orienteeruv lo\u0303puaeg. Kell oli 13:36, seega minu selle aasta neljanda maratoni lo\u0303puaeg oli nii umbes 4:34Arvestades asjaolusid(u\u0308ks ring ko\u0303ndides ja toas jalgade puhkamine), va\u0308ga hea tulemus! Ise uskusime Kristiga, et ju see split oleks ikka a\u0308ra tulnud \ud83d\ude1b"}]